Kystartilleriets hovedoppgave var å forsvare de kystnære områdene mot invasjon fra fremmede makter. Kystartilleriet medvirket dessuten til å forsvare strategisk viktige sund, gi artilleristøtte til lette sjøstridskrefter, samt å beskytte sivile fartøy. Kystartilleriet løste disse oppgavene ved å benytte artilleri og minelegge fjorder. De kunne stoppe og/eller senke fiendtlige skip.